Ջեյսոն Ռոբարդս

Ջեյսոն Նելսոն Ռոբարդս կրտսեր (, ), ամերիկացի դերասան, Յուջին Օ'Նիլի պիեսների լավագույն դերակատարներից մեկը։ Երկու անգամ արժանացել է Օսկար մրցանակի` երկրորդ պլանի լավագույն դերասանի համար անվանակարգում` համաշխարհային կինեմատոգրաֆի պատմության մեջ դառնալով միակ դերասանը, որ այդ մրցանակն ստացել է երկու տարի անընդմեջ։

Կենսագրություն 
Ծնվել է հոլիվուդյան երկրորդ կարգի դերասանների ընտանիքում։ Երկրորդ համաշխարհային պատերազմի տարիներին գերազանցությամբ ծառայել է նավատորմում, այդ թվում` 1941 թվականին ճապոնացիների հարձակման ժամանակ եղել է Փերլ Հարբորում։ Պատերազմից հետո երկար տարիներ չի կարողացել ճանաչում գտնել, մինչև 1959 թվականին հաջողություն է ունեցել` Օ'Նիլի պիեսների բրոդվեյան բեմադրություններին մասնակցելով։ 1961-1969 թվականներին ամուսնացած է եղել Լորեն Բեքոլի հետ։

Ռոբարդսը երկու տարի անընդմեջ արժանացել է «Օսկար» մրցանակի` երկրորդ պլանի լավագույն դերասան անվանակարգում` «Ամբողջ նախագահական զորքը» (1976) և Ջուլիա (1977) ֆիլմերի համար, սակայն լայն հանրությանը հայտնի է դարձել Սերջիո Լեոնեի կուլտային «Մի անգամ Վայրի Արևմուտքում» վեսթերնում խաղացած նախկին հանցագործ Շայենի դերով (1968)։

Բացի «Օսկարը»` դերասանն արժանացել է նաև անգլալեզու կինոյի բոլոր հիմնական մրցանակներին` Թոնի (մրցանակ), «Էմմի» և այլ մրցանակների, ինչպես նաև` 1962 թվականի Կաննի կինոփառատոնի մրցանակին։

1970-ական թվականներին Ռոբարդսի մոտ խորացել են ալկոհոլի հետ կապված խնդիրները։ 1972 թվականին նա լուրջ վթարի է ենթարկվել, որից երկար ժամանակ ապաքինվել է։ Նրա վերջին ֆիլմերից են «Ֆիլադելֆիան» (1993) և «Մոնղոլիան» (1999)։

1982 թվականին Ռոբարդսը Միք Ջագերի հետ Վերներ Հերցոգի կողմից հրավիրվել է գլխավոր դերը խաղալու էպիկական «Ֆիցկարալդոյում», սակայն առողջական խնդիրների պատճառով ստիպված է եղել լքել Պերուն, որտեղ անց էին կացվում նկարահանումները։ Նրա մասնակցությամբ նկարահանված տեսարանները նորից են նկարահանվել, գլխավոր դերը խաղացել է Կլաուս Կինսկին։ Գերմանացի ռեժիսորի հետ աշխատանքից իր տպավորությունների մասին նա պատմել է «Երազանքի բեռը» վավերագրական ֆիլմում։

Ֆիլմագրություն

Կինո

Հեռուստատեսություն

Պարգևներ և առաջադրումներ

Ծանոթագրություններ 

«Էմմի» մրցանակի դափնեկիրներ
«Թոնի» մրցանակի դափնեկիրներ
Ամերիկացի տղամարդ կինոդերասաններ
Ամերիկացի տղամարդ թատերական դերասաններ
20-րդ դարի դերասաններ
Ամերիկացի հեռուստատեսային դերասաններ
Ամերիկացի կինոդերասաններ
Երկրորդ պլանի լավագույն դերասան Օսկարի մրցանակակիրներ
Ամերիկացի դերասաններ
Հնչյունավորողներ